**Výzva na predloženie cenovej ponuky[[1]](#footnote-1)**

**Oddiel I. Identifikácia obstarávateľskej organizácie**

1. **Identifikácia obstarávateľa:**

Obchodné meno: **Dopravný podnik Bratislava, akciová spoločnosť**

Sídlo: Olejkárska 1, 814 52 Bratislava

Kontaktná osoba: Ing. Mgr. Tatiana Elanová

Telefón: (+ 421) (2) 5950 1529

E-mail: elanova.tatiana@dpb.sk

IČO: 00 492 736

DIČ: 2020298786

IČ DPH: SK2020298786

Zapísaný v Obchodnom registri Mestského súdu Bratislava III, Oddiel: Sa, Vložka č. 607/B.

**Oddiel II. Predmet zákazky**

1. **Názov zákazky: „Pomocné podvozky na rozpojenie článkov električky“**
2. **Označenie zákazky:** CP 18/2025
3. **Druh zákazky:** tovar
4. **Predpokladaná hodnota zákazky: 90 400,00** € bez DPH
5. **CPV kód**:

34000000-7            Prepravné zariadenia a pomocné výrobky na prepravu

34139000-0            Podvozky (chassis)

1. **Opis predmetu zákazky:**

Predmetom zákazky je dodanie 10 kusov samostatných podvozkov, ktoré budú určené na manipuláciu a prepravu jednotlivých článkov električky, pre rozpojenie 5 článkovej električky.

Predmet zákazky je ďalej bližšie špecifikovaný v prílohe č. 1 tejto výzvy.

1. **Miesto dodania predmetu zákazky:**

vozovňa obstarávateľskej organizácie Trnávka-Jurajov dvor (Vajnorská 124) v Bratislave

1. **Lehota viazanosti cenovej ponuky:** 6 mesiacov
2. **Lehota, miesto a spôsob predkladania ponúk: do 21.07.2025 do 09:00 hod.**

Ponuky je potrebné predkladať elektronicky, a to prostredníctvom IS JOSEPHINE:

<https://josephine.proebiz.com/sk/tender/68274/summary>

1. **Typ zmluvy/objednávky:** zmluva o dielo
2. **Trvanie zmluvy/lehota dodania: 14 týždňov** od doručenia objednávky

**Oddiel III. Obsah ponuky**

1. **Spôsob predloženia ponuky:**

Cena musí zahŕňať všetky náklady spojené s požadovaným predmetom zákazky. Do predloženej cenovej ponuky požadujeme zahrnúť všetko, čo je nevyhnutné na úplné a riadne plnenie zmluvy, pričom v cene budú obsiahnuté všetky náklady spojené s plnením predmetu zákazky. Súčasťou cenovej ponuky musí byť vyplnený formulár Návrh uchádzača na plnenie kritérií podľa prílohy č. 2 tejto Výzvy a čestné vyhlásenie podľa prílohy č. 5 tejto Výzvy.

Uchádzačom navrhovaná celková cena verejného obstarávania musí byť uvedená na 2 desatinné miesta v EUR bez DPH. V predloženej ponuke musia byť pripojené požadované naskenované doklady a dokumenty tvoriace obsah ponuky, požadované v tejto výzve, ktoré musia byť k termínu predloženia ponuky platné a aktuálne.

1. **Požiadavky na predloženie ponuky a na jej obsah:**

Ponuka musí obsahovať:

1. opis predmetu zákazky (v súlade s opisom v **Prílohe 1 výzvy**).
2. nacenený predmet zákazky podľa **Prílohy 2 výzvy -** Dotazník uchádzača s návrhom na plnenie kritéria – vyplnené a podpísané.
3. informačný formulár o uchádzačovi a čestné vyhlásenia uchádzača – **Príloha 3 výzvy** – vyplnený a podpísaný; vyplneniu jednotlivých položiek/riadkov formulára treba venovať náležitú pozornosť, aby komisia na vyhodnotenie ponúk nemusela vyzývať uchádzača na doplnenie informácií v danom formulári.
4. doklad o oprávnení podnikať, t.j., že ste oprávnený dodávať predmetný tovar, (uskutočňovať stavebné práce alebo poskytovať službu).
5. návrh zmluvy v zmysle **Prílohy 4 výzvy -** vyplnený a podpísaný
6. čestné vyhlásenie uchádzača v zmysle **Prílohy 5 výzvy**.
7. Podiel plnenia zo zmluvy – zoznam subdodávateľov v zmysle **Prílohy6 výzvy**.
8. **Osobitné podmienky účasti:**

Obstarávania sa môže zúčastniť len ten uchádzač, ktorý

1. v zmysle § 32 ods. 1 písm. e) ZVO je oprávnený dodávať tovar, uskutočňovať stavebné práce alebo poskytovať službu, ktoré zodpovedajú predmetu zákazky,
2. v zmysle § 32 ods. 1 písm. f) ZVO nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo štáte sídla, miesta podnikania alebo obvyklého pobytu.
3. **Jazyk ponuky:**

Ponuky sa predkladajú v slovenskom alebo českom jazyku.

1. **Kritériá na vyhodnotenie ponúk:**

Ponuky sa budú vyhodnocovať na základe najnižšej ponuky – najnižšej celkovej ceny za predmet zákazky v EUR bez DPH.

1. **Spoločensky zodpovedné verejné obstarávanie**

Obstarávateľská organizácia má záujem zadať zákazku v súlade so zásadami spoločensky zodpovedného verejného obstarávania. Spoločensky zodpovedné verejné obstarávanie okrem dôrazu na ekonomické parametre zohľadňuje tiež súvisiace dopady zákazky, najmä v oblasti zamestnanosti, sociálnych a pracovných práv a životného prostredia.

Obstarávateľská organizácia požaduje, aby uchádzač pri plnení predmetu zákazky:

1. zaistil legálne zamestnávanie, rovnoprávne a dôstojné pracovné podmienky, zodpovedajúcu úroveň bezpečnosti pre všetky osoby, ktoré sa budú na plnení predmetu zákazky podieľať;
2. sa snažil minimalizovať dopad na životné prostredie, rešpektovať udržateľnosť a možnosť cirkulárnej ekonomiky; a
3. pokiaľ je to možné a vhodné, implementovať nové alebo zlepšené produkty, služby alebo postupy súvisiace s predmetom zákazky.

Splnenie vyššie uvedených požiadaviek je uchádzač povinný zaistiť aj u svojich subdodávateľov.

Vzhľadom k povahe zákazky a súčasne požiadavky na odbornosť nie je stanovená požiadavka na podporu prístupu sociálnych podnikov a vytváranie nových pracovných miest, a teda uchádzač nie je povinný zabezpečiť podporu zamestnávania osôb so zdravotným znevýhodnením na trhu práce. Obstarávateľská organizácia však v zmluve úspešného uchádzača zaväzuje dodržiavať rovnosť pracovných podmienok a bezpečnosti práce. Za účelom podpory rovnosti pracovných podmienok obstarávateľská organizácia v prípade potreby vykoná analýzu ponúkanej ceny z pohľadu inštitútu mimoriadne nízkej ponuky.

Obstarávateľská organizácia ako súčasť dokumentácie poskytuje uchádzačom dokumenty požadované ako súčasť ponúk v podobe vzorových formulárov. Týmto prístupom je podanie ponúk zjednodušené a pre uchádzačov tak neznamená zvýšenú administratívnu záťaž.

1. **Doplňujúce informácie:**

Obstarávateľ si vyhradzuje právo neprijať ani jednu z predložených ponúk a/alebo kedykoľvek zrušiť túto súťaž. Všetky náklady spojené s predložením ponúk znáša uchádzač. Ak úspešný uchádzač neuzavrie zmluvu s obstarávateľom, obstarávateľ môže rokovať o uzavretí zmluvy s ďalšími uchádzačmi v poradí.

V Bratislave dňa 09.07.2025

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**JUDr. Barbora Notová**

vedúca odboru právnych služieb

a verejného obstarávania

Prílohy:

1. Opis predmetu zákazky
2. Dotazník uchádzača s návrhom na plnenie kritéria - tvorí samostatnú prílohu tejto výzvy
3. Informačný formulár s vyhlásením uchádzača
4. Návrh Zmluvy - tvorí samostatnú prílohu tejto výzvy
5. Čestné vyhlásenie uchádzača
6. Podiel plnenia zo zmluvy – zoznam subdodávateľov - tvorí samostatnú prílohu tejto výzvy

\*\*\*\*\*

**Príloha 1**

**Opis predmetu zákazky**

1. Predmetom zákazky je dodanie 10 kusov samostatných podvozkov, ktoré budú určené na manipuláciu a prepravu jednotlivých článkov električky, pre rozpojenie 5 článkovej električky. Z 10 kusov pomocných podvozkov budú dva podvozky pozostávať z upravených podvozkov, ktoré sa osádzajú pod otočné ložisko na článku A,B. Ich úprava bude spočívať v zmene celkovej výšky. Novo vyrobené majú byť o 100 mm vyššie . Osem kusov otočných podvozkov bude novej konštrukcie.
2. Nové podvozky budú výškovo rovnaké. Musia mať nadstavbu, ktorá bude otočná. Výška dosadacej plochy od temena koľajnice je 390 ± 2 mm. Vonkajšia vzdialenosť dosadacej plochy po šírke vozidla je max 2290 mm. Vnútorná vzdialenosť dosadacích plôch je 2130 mm. Pôdorys dosadacej plochy ma rozmery 300 x 80 mm. Dosadacie plochy budú výškovo nastaviteľné a to 50 mm od základne. Obloženie dosadacej plochy bude tvrdé drevo alebo guma. Najnižší bod karosérie v mieste podvozku je osadený o 85 mm pod dosadacou plochou. Nosnosť samostatného podvozku by mala byť 5000 kg. Výška každého článku električky uloženého na podvozkoch nesmie prekročiť 4100 mm nad TK.
3. Rozchod podvozkov je 1000 mm. Kolesá podvozkov budú mať jazdný profil podľa priloženej dokumentácie(E-99-00). Priemer pojazdových kolies nesmie byť menší ako 250 mm. Šírka kolesa je 95 mm. Kolesá podvozkov musia byť uložené na kuželíkových alebo valčekových ložiskách. Podvozky musia byť vybavené konzolami s čapom na pripájanie ťažného zariadenia.
4. Najmenší zatáčací polomer oblúka je 18 metrov.
5. Celková dĺžka podvozku nesmie presahovať 1050 mm.

**Príloha 3**

**INFORMAČNÝ FORMULÁR**

**o uchádzačovi a spracovateľovi ponuky a vyhlásenie uchádzača**

(štatutárny orgán uchádzača tento formulár podpíše a predloží v ponuke v zmysle bodu 6.5 písm.  a) výzvy)

|  |  |
| --- | --- |
| Meno/názov a sídlo uchádzača: |  |
| Meno a priezvisko štatutárneho orgánu uchádzača: |  |
| IČO: |  |
| webové sídlo: |  |
| tel. číslo: |  |
| Počet zamestnancov uchádzača:  mikropodnik do 10 zamestnancov;  malý podnik do 50 zamestnancov  stredný podnik do 250 zamestnancov | Údaj musí verejný obstarávateľ zverejniť v informácii o výsledku verejného obstarávania |
| Uchádzač je zapísaný v zozname hospodárskych subjektov (áno/nie): |  |
| Uchádzač je zapísaný v registri partnerov verejného sektora (áno/nie): |  |
| Meno/názov subdodávateľa (v aktuálnom prípade): |  |
| Subdodávateľ je zapísaný v zozname hospodárskych subjektov (áno/nie): |  |
| Subdodávateľ je zapísaný v registri partnerov verejného sektora (áno/nie): |  |
| Ponuku, podklady vypracoval (názov/meno, adresa, IČO právnickej alebo fyzickej osoby (§ 49 ods. 5 ZVO): |  |
| **Vyhlásenie uchádzača:**   1. Vyhlasujem, že v tomto postupe verejného obstarávania na predmet zákazky „**Pomocné podvozky na rozpojenie článkov električky**“ sme sa ako uchádzač dôkladne oboznámili s predmetom zákazky i so súťažnými požiadavkami a rešpektujeme všetky pokyny, lehoty, kritériá na vyhodnotenie ponúk, obchodné podmienky a iné skutočnosti obsiahnuté v súťažnej dokumentácii a vo Výzve na predloženie ponúk a nemáme voči ním výhrady. 2. verejnému obstarávateľovi poskytujeme *súhlas so spracovaním osobných údajov* v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov uvedených v ponuke a ich zverejňovaním v profile verejného obstarávateľa, 3. vyhlasujeme, že *nemáme uložený zákaz účasti* vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu, 4. vyhlasujeme, že nie sme v rozpore s nariadením Rady EÚ č. 2022/576 z 8.4.2022 (čl. 5k pre oblasť verejného obstarávania) meniace nariadenie č. 833/2014 o reštriktívnych opatreniach voči Rusku, 5. vyhlasujeme, že pri spracovaní a predkladaní ponuky sme neuplatnili korupčné praktiky voči zástupcom verejného obstarávateľa a ani s inými hospodárskymi subjektami sme vzájomne nepoužili kartelové dohody a náš postup pri spracovaní bol v intenciách Etického kódexu záujemcu/uchádzača   (**https://www.uvo.gov.sk/zaujemca-uchadzac/eticky-kodex-zaujemcu-uchadzaca)** | |

V \_\_\_\_\_\_\_\_\_\_\_\_\_\_\_\_\_\_, dňa \_\_\_\_\_\_\_\_\_\_\_\_2025

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Obchodné meno uchádzača,

Meno, funkcia a podpis osoby oprávnenej konať za uchádzača[[2]](#footnote-2)

\*\*\*\*\*

**Príloha 5**

**Čestné vyhlásenie uchádzača**

**Základné údaje uchádzača:**

Obchodné meno spoločnosti:

Adresa sídla spoločnosti:

IČO:

DIČ:

IČ DPH /ak relevantné/:

Registrácia:

Zastúpený:

Kontaktná osoba:

/meno, tel., e-mail/

**Týmto čestne vyhlasuje, že:**

1. súhlasí s podmienkami súťaže na predmet zákazky pod názvom: **„Pomocné podvozky na rozpojenie článkov električky“,** ktoré určil obstarávateľ vo Výzve na predloženie cenovej ponuky, jej prílohách a v iných dokumentoch poskytnutých obstarávateľom v lehote na predkladanie ponúk,
2. všetky predložené vyhlásenia, doklady, dokumenty a údaje uvedené v cenovej ponuke sú pravdivé a úplné,
3. má oprávnenie dodávať tovar, uskutočňovať stavebné práce alebo poskytovať službu, ktoré zodpovedajú predmetu zákazky [v zmysle § 32 ods. 1 písm. e) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)],
4. nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu,
5. spĺňa všetky podmienky účasti určené obstarávateľom a poskytne obstarávateľovi na požiadanie doklady, ktoré sú čestným vyhlásením nahradené,
6. ak má povinnosť zapisovať sa do registra partnerov verejného sektora, nemá v tomto registri zapísaného konečného užívateľom výhod podľa § 11 ods. 3 písm. c) bod 1. až 13 ZVO ani nemá subdodávateľa alebo subdodávateľa podľa osobitného predpisu,ktorí majú povinnosť zapisovať sa do registra partnerov verejného sektora, a ktorí majú v registri partnerov verejného sektora zapísaného konečného užívateľa výhod, ktorým je osoba podľa § 11 ods. 3 písm. c) bod 1. až 13 ZVO,
7. dáva písomný súhlas na to, že doklady, ktoré poskytuje v súvislosti s touto súťažou, môže obstarávateľ spracovávať podľa zákona č. 18/2018 Z.z. o ochrane osobných údajov a o zmene a doplnení niektorých zákonov,
8. dáva písomný súhlas so spracovaním osobných údajov po dobu realizácie súťaže, realizácie zákazky a archivácie dokumentácie k zákazke v zmysle zákona č. 18/2018 Z.z. o ochrane osobných údajov a o zmene a doplnení niektorých zákonov.

V \_\_\_\_\_\_\_\_\_\_\_\_\_\_\_\_\_\_, dňa \_\_\_\_\_\_\_\_\_\_\_\_2025

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Obchodné meno uchádzača,

Meno, funkcia a podpis osoby oprávnenej konať za uchádzača[[3]](#footnote-3)

\*\*\*\*\*

1. Obstarávateľ nie je v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZVO“) povinný postupovať podľa ZVO v prípade zákaziek, ktoré nedosahujú limity pre nadlimitnú zákazku. Súťaž podľa tejto Výzvy na predloženie cenovej ponuky preto nepodlieha úprave ZVO. [↑](#footnote-ref-1)
2. Podpis štatutárneho orgánu alebo osoby oprávnenej konať v mene uchádzača na základe písomného plnomocenstva, ktoré musí byť predložené spolu s cenovou ponukou. [↑](#footnote-ref-2)
3. Podpis štatutárneho orgánu alebo osoby oprávnenej konať v mene uchádzača na základe písomného plnomocenstva, ktoré musí byť predložené spolu s cenovou ponukou. [↑](#footnote-ref-3)